|  |  |  |
| --- | --- | --- |
|

|  |  |
| --- | --- |
|

|  |
| --- |
|  **Bestyrelsesmøde i Grundejerforeningen Fjellerup Strand Øst** Mødet blev afholdt hos Kasserer Kenneth Kjeldsen 6.02.2024.Hele bestyrelsen deltog på nær Jette H. Abraham.**Affaldssortering**Der var ingen kommentarer hertil på mødet.**Vejvedligehold**Bestyrelsen mener, at snerydning er en del af normal vejvedligehold, som udføres af entreprenør Vagn Thomsen. Der er ikke information fra grundejere om problemer med sne eller vand på vejene. **Grenindsamling**Jens vil tage initiativ til få fremstillet og opstillet informationsmateriale omkring næste grenindsamling til foråret. Dette vil også fremgå på vores hjemmeside.**Hjemmeside**Kenneth har sørget for at holde vores hjemmeside [www.grundfjel.dk](http://www.grundfjel.dk/) regelmæssigt opdateret.**Kontingent**Der resterer én manglende betaling af kontingent for 2023. Kennet forsøger at inddrive dette kontingent.Her i 2024 vil vi opkræve kontingent på 600,- kr per Email. Og i den forbindelse vil vi igen opfordre alle grundejere til at sikre, at Kenneth har deres aktuelle E-mail adresse.Kenneth vil tage kontakt til Jette snarest i forsøg på at få oprettet et lidt bedre medlemskartotek.Ellers fortsætter vi med at bede kommunen én gang om året om at få tilsendt en opdateret adresseliste for at få alle nye tilflyttere med. I og med at vi benytter E-mails fremover, er det ikke nødvendigt at fremskaffe adresselabels.**Generalforsamling 2024**Generalforsamlingen afholdes onsdag 8.5.2024 (altid onsdag før Kr. Himmelfartsdag) i "Værestedet" i Fjellerup Aktivitetscenter. Lokalet er lejet fra kl 18:00 til 23:00.Tilsvarende som tidligere er der adgang til køkken og toiletter etc. Rengøring skal udføres efter mødet. Vi skal huske at bestille lokale til kommende møder tidligt, da lokalerne i Aktivitetscentret er meget benyttede.Kenneth vil udsende indkaldelse til generalforsamlingen 2024  senest 8. April og Terkel vil samle tilmeldingerne sammen. Tilmelding skal ske til Terkels E-mailadresse senest 19. April, som det vil fremgå af indkaldelsen.Bestyrelsen gennemgik på mødet regnskab for 2023 og budget for 2024.Jens og Jørgen er på valg og stiller ikke op til genvalg. Kenneth og Terkel forsøger at finde nye kandidater til at ville stille op. Interesserede må meget gerne kontakte Kenneth.**Diverse:**Der har ikke været nogen henvendelser omkring behov for strand rengøring.Der har været en henvendelse fra Norddjurs Naturfredningsforening omkring Norddjurs kommunes initiativ vedr. "Fjellerup udvikling". Bestyrelsen har valgt ikke at kommentere henvendelsen men at tage det med under eventuelt til den kommende generalforsamling.7. April 24 Terkel |

 |

 |